મળતી વિગતો અનુસાર ખંભાત વિધાનસભા મત વિસ્તાર ભાજપનો ગઢ ગણાય છે,અને અહીયાં છેલ્લા ૨૦ વર્ષોથી ભાજપનાં ઉમેદવાર ચુંટાતા આવે છે,ત્યારે ભાજપ દ્વારા આ વખતે સીટીંગ ધારાસભ્ય સંજય પટેલની ટીકીટ કાપીને નવા ઉમેદવાર મયુર રાવલને ટીકીટ આપવામાં આવતા ખંભાત વિધાનસભા મત ક્ષેત્રનાં કાર્યકરોમાં ભારે અસંતોષ પ્રવર્તી રહ્યો છે,અને ગઈ કાલે સંજય પટેલ સહીત કાર્યકરોએ જિલ્લા ભાજપ કાર્યાલય ખાતે હોબાળો મચાવ્યા બાદ આજે સતત બીજા દિવસે પણ ઉકળતા ચરૂ જેવી સ્થિતી પ્રવર્તી રહી છે.